Dean

Կվան Հյո (հանգըլ՝ 권혁, , առավել հայտնի է Dean բեմական կեղծանվամբ), հարավկորեացի ալտերնատիվ R&B երգիչ-երգահան, ռեփեր և պրոդյուսեր։ Թողարկել է մեկ սոլո ալբոմ՝ 130 Mood: TRBL: Համագործակցել է բազմաթիվ ամերիկյան և հարավկորեացի արտիստների հետ։

Կյանք և կարիերա

Վաղ տարիներ և կարիերա
Կվան Հյոն ծնվել և մեծացել է Սեուլում։ Միջնակարգ դպրոցում նա հետաքրքրված էր ամերիկյան հիփ հոփ և ռեփ երաժշտությամբ և սկսեց երգել ավագ դպրոցում։ Այդ ժամանակ նա երաժշտությունը համարում էր դասերից խուսափելու միջոց, այլ ոչ աշխատանք։ Նա երգեր էր գրում իր սենյակում և սկզբում դրանք գաղտնի էր պահում ծնողներից։ Չնայած նա առաջին երաժիշտն էր ընտանիքում, նրա ծնողները սիրում էին երաժշտություն և աջակցում էին նրան։

Նա սկսեց իր կարիերան 16 տարեկանում՝ երգելով հիփ հոփ արտիստ Keith Ape-ի հետ։ Մինչև 18 տարեկանը գրում էր երգեր քեյ փոփ աստղերի համար՝ Deanfluenza կեղծանվամբ։ Կեղծանունը ծագում է դերասան Ջեյմս Դինի անունից, որի ապստամբական կերպարը գրավել էր նրան, և influenza բառից, որը ցույց էր տալիս երաժշտության ոլորտում մեծ ազդեցություն ստեղծելու իր ցանկությունը։

Քսան տարեկանում Դինը հովանավորվում էր Joombas Music Group-ի գլխավոր գործադիր տնօրեն և պրոդյուսեր Հյո Շինի կողմից։ Նա աշխատում էր Լոս Անջելեսում գործող ընկերության երգեր գրող թիմում, որի աշխատանքներից են EXO-ի Growl-ը և Ջասթին Բիբերի One Less Lonely Girl-ը։ Նա մասնակցել է նաև EXO-ի Black Pearl և VIXX-ի Voodoo Doll երգերի ստեղծմանը։

2015: Դեբյուտ Միացյալ Նահանգներում և Հարավային Կորեայում
Դինի դեբյուտը Միացյալ Նահանգներում կայացավ 2015 թվականի հուլիսին I'm Not Sorry սինգլով՝ Գրեմմի մրցանակակիր Էրիկ Բելինջերի մասնակցությամբ։ Սա առանձնացրեց նրան ամերիկացի արտիստների հետ համագործակցած մյուս կորեացի երգիչներից, քանի որ նրանց մեծամասնությունն իրենց կարիերան սկսել էին Կորեայում։ FACT բրիտանական ամսագրից Քլեր Լոբենֆելդը հետագայում գրել է Բելինջերի հետ նրա աշխատանքի մասին՝ թվարկելով R&B այն արտիստներին, որոնց կարելի է դիտել 2016 թվականին։ Նա նաև մատնանշել է, որ Ջասթին Բիբերը և Քրիս Բրաունը ևս աշխատել են Բելինջերի հետ։ Նույն տարում Դինը համագործակցեց նաև Mila J- ի հետ Here & Now երգով և Անդերսոն Պակի հետ Put My Hands on You երգով։

Դինի դեբյուտը Հարավային Կորեայում կայացավ նույն տարվա հոկտեմբերին իր երկրորդ Pour Up սինգլով՝ Block B խմբի անդամ Զիկոյի մասնակցությամբ։ 2016 թվականի փետրվարի 29-ին Կորեական երաժշտական մրցանակաբաշխությունում երգն արժանացավ «Լավագույն R&B և սոուլ երգ» կոչմանը։ Դինը համագործակցել է նաև կորեացի հիփ հոփ երգիչներ Zion.T-ի, Քրաշի և Junggigo-ի հետ 247 սինգլով, Dok2-ի հետ I Love It երգով, և Dynamic Duo-ի հետ How You Doin'? երգով։

2016: 130 Mood : TRBL, համագործակցություններ
2016 թվականի հունվարի 8-ին Դինը թողարկեց What 2 Do սինգլը` Քրաշի և Ջեֆ Բերնաթի մասնակցությամբ։ Մարտի 25-ին թողարկեց իր առաջին 130 mood : TRBL մինի ալբոմը (EP), որի համահեղինակներից է։ Այն գրավեց 10-րդ հորիզոնականը Gaon Album Chart-ում, 3-րդ հորիզոնականը Billboard charts-ում և 22-րդ հորիզոնականը Top Heatseekers-ում, մինչդեռ Bonnie & Clyde-ը Billboard-ի համաշխարհային թվային երգերի շարքում 12-րդն էր։ EP-ն լավ ընդունվեց։ Կորեական հիփ հոփ մրցանակաբաշխությունում և Կորեական ազգային մրցանակաբաշխությունում այն նոմինացվեց Տարվա ալբոմ և Լավագույն R&B & Soul ալբոմ անվանակարգերում։ EP-ի D (half moon) և 21 սինգլները ևս նոմինացվեցին տարբեր անվանակարգերում։

2016 թվականին Դինն ունեցավ մի շարք համագործակցություններ։ Առավել հատկանշական էր Դինի մասնակցությունը Թեյոնի Starlight, Heize-ի Shut Up & Groove և And July սինգլներում։ Մասնակցել է նաև Զիկոյի և Քրաշի Bermuda Triangle սինգլին, որը Billboard-ի համաշխարհային թվային երգերի շարքում կատարեց իր դեբյուտը՝ գրավելով 3-րդ հորիզոնականը, որը Դինի այդ հիթ շքերթում զբաղեցրած ամենաբարձր հորիզոնականն է։ Դինը Billboard Twitter Emerging Artists հիթ շքերթում կատարեց իր դեբյուտը՝ գրավելով 2-րդ հորիզոնականը, իսկ իր D (Half Moon) երգը Billboard Twitter Top Tracks հիթ շքերթում 33-րդն էր։ Դեկտեմբերի 11-ին Bermuda Triangle սինգլը հաղթեց ամեն շաբաթ անցկացվող Inkigayo (The Music Trend) երաժշտական մրցույթում։

2016 թվականին Դինը երգեր գրեց տարբեր արտիստների և երաժշտական ծրագրերի համար։ Նա երկու երգ գրեց Լի Հաիի Seoulite ալբոմի համար։ Երգեր գրեց նաև Block B, Boys Republic և BASTARZ (3 անդամներից կազմված Block B-ի ենթախումբ) խմբերի համար։ Դինն իր մասնակցությունն ունեցավ JTBC հեռուստաընկերության Two Yoo Project Sugar Man հեռուստատեսային ծրագրին որպես պրոդյուսեր։ Նա գործիքավորեց It's Love երգն iKON-ի համար և Je T'aime երգը Winner-ի համար։ Երկու երգ գրեց նաև Unpretty Rapstar 3-ի համար, որի մասնակիցները պետք է օգտագործեին այդ երգերը ռեփ մրցույթի ժամանակ։

2017 թվականի փետրվարի 17-ին Դինը թողարկեց իր առաջին սոլո ալբոմը, որը կոչվում է Limbo: Այն ներառում է Come Over-ը Բաեկ Ե-րինի մասնակցությամբ և The Unknown Guest-ը։ Come Over-ը կարճ ժամանակում գրավեց բարձր հորիզոնականներ հարավկորեական մի քանի հիթ շքերթներում։ Երգի տեսահոլովակի ռեժիսորն է Սեոն Լիբը, ով աշխատել է նաև SHINee-ի հետ։ Ապրիլին Դինը Զիկոյի հետ ներկայացավ որպես պրոդյուսեր Show Me the Money 6 նախագծում, որը նրանք հաղթեցին որպես հաղթող պրոդյուսերներ։ Տարվա վերջում Դինը թողարկեց իր Instagram սինգլը, որը գլխավորեց բոլոր տեղական երաժշտական հիթ շքերթները Հարավային Կորեայում։

Արձագանքներ
2016 թվականին Դինը դարձավ առաջին ասիացի արտիստը, ով SXSW-ի ժամանակ երգեց Spotify House-ում՝ այնպիսի միջազգային արտիստների կողքին, որոնցից են Միգելը և Chvrches-ը։ Ամերիկյան Spin ամսագիրը գրել է. «Իր հաջողության համար Բրայսոն Թիլերին պարտական երիտասարդին` ով վերջերս միացել է Universal Music Group լեյբլին, որոշ մասնակիցներ համեմատում են երիտասարդ Աշերի հետ»":

Ծանոթագրություններ 

Հարավկորեացի երգիչներ
Հարավկորեացի երգահաններ
Սեուլ քաղաքում ծնվածներ
21-րդ դարի երգիչներ
Բեմական կեղծանուններ